laion/Wikipedia-Exotic huggingface dataset:
הקיפאון הגדול

הקיפאון הגדול הוא תרחיש המתקשר לעוד תרחישים רבים אשר מנבאים את גורל היקום, אשר מנבאים את המשך ההתפשטות של היקום אל עבר האפס המוחלט בהתקדמות אסימפטוטית (ישרה). במילים אחרות, התפשטות היקום המואצת תוביל לבסוף לדילול ריכוז החומר ביקום, הפסקת יצירת כוכבים ולהתקררות היקום עד הטמפרטורה המינימלית. תרחיש זה בשילוב תרחיש הקריעה הגדולה מסתמן כיום כהיפותזה המובילה. תרחיש זה, בהיעדר אנרגיה אפלה, אפשרי רק ביקום בעל גאומטריה שטוחה או היפרבולית. בהינתן קבוע קוסמולוגי חיובי, תרחיש זה אפשרי גם ליקום סגור, תאוריה שאומרת שהתפשטות היקום תיעצר ותחל להתכווץ חזרה לעבר נקודה אחת. בתרחיש זה כוכבים צפויים להמשיך להיווצר ב- 10 12 {\displaystyle 10^{12}} עד- 10 14 {\displaystyle 10^{14}} השנים הבאות, לאחר מכן מלאי הגז הנחוץ להתהוות כוכבים יאזל. בעוד הדלק עבור הכוכבים קיימים הולך ואוזל, היקום יהפך בהדרגה לקר ולחשוך יותר ויותר. לבסוף חורים שחורים יהוו את רוב העצמים בחלל, אך גם הם, עקב פליטה של קרינת הוקינג, יתאדו לבסוף. תרחיש נוסף המתקשר לכך הוא מות החום, שבו היקום יגיע למצב של אנטרופיה מקסימלית שבה הכל מבוזר ואין גרדיאנט, אשר נחוצים לתהליכי עיבוד מידע אשר צורה אחת שלהם היא חיים. תרחיש זה אפשרי בכל אחד משלושת המודלים אבל מחייב שהיקום יגיע לטמפרטורה מינמלית סופית. תנודות קוונטיות אקראיות או מנהור קוונטי יכולות לייצר מפץ גדול נוסף. לאורך כמות לא מוגבלת של זמן, תתרחש הפחתה ספונטנית של האנטרופיה על ידי משפט ההישנות של פואנקרה ותנודות תרמיות במרחב. תרחיש "הקיפאון הגדול" נובע מהחוק השני של התרמודינמיקה, חוק פיזיקלי בסיסי אשר גרסה אחת קובעת כי  אנטרופיה נוטה להתגבר במערכת מבודדת. מהשערה זו מסיקים שאם היקום יתקיים למשך מספיק זמן, הוא ימשיך בצורה אסימפוטוטית אל עבר מצב שבו כל אנרגיה בסוף תתפזר. הניחוש שלפיו כל הגופים ביקום יתקררו, שלבסוף יהיו קרים מדי מכדי לפתח חיים, גולה על ידי אסטרונום צרפתי בשם Jean-Sylvain Bailly בשנת 1777. על פי נקודת מבטו של ביילי, לכל כוכבי הלכת יש חום פנימי וכרגע הם נמצאים בשלב מסוים של התקררות. צדק, לדוגמה, עדיין חם מכדי שיוצרו עליו חיים, בעוד שהירח כבר קר מדי. השלב האחרון, מנקודת מבט זו נקרא "איזון" שבו כל תנועה בכוכב הלכת מפסיקה. רעיון תרחיש "הקיפאון הגדול" נבע מדיון הנובע מיישום שני החוקים הראשונים של התרמודינמיקה בתהליכים אוניברסליים. בשנת 1851, ויליאם תומפסון (לורד קלוין) שתיאר את הרעיון הזה בהתבסס על ניסויים קודמים על תורת החום הדינמית אמר: "חום הוא לא חומר, אלא צורה דינמית של תוצאה מכנית, אנו חייבים לדעת שחייבת להיות שקילות בין עבודה מכנית לבין חום, כמו בין סיבה ותוצאה". בשנת 1852 פרסם תומפסון כתבה על המגמה האוניברסלית בטבע של בזבוז האנרגיה המכנית שבה הוא מתאר את היסודות הראשונים של החוק השני של התרמודינמיקה, מסוכמים על ידי ההשקפה שהתנודה המכנית והאנרגיה ששימשה להיווצרות תנודה זו, יטו להתפוגג או לדעוך, באופן טבעי. הרעיונות בכתבה זו, ביחס לגילה של השמש והדינמיקה של תפעול היקום, משכו את הדמיון של וויליאם רנקיין ושל הרמן פון הלמהולץ. גורל היקום העתיד הרחוק צורת היקום הקריעה הגדולה חומר אפל הקריסה הגדולה מדיה וקבצים בנושא הקיפאון הגדול בוויקישיתוף התאוריה הדינמית של החום ttp://zapatopi.net/kelvin/papers/on_the_dynamical_theory_of_heat.html http://www.physlink.com/Education/AskExperts/ae181.cfm Top Story - New Energy Source Taps Power from Black Hole Spin - October 22, 2001, ‏2010-04-16 Lord Kelvin | On the Dynamical Theory of Heat, zapatopi.net (באנגלית)
יחסי בלארוס–שוודיה

יחסי בלארוס–שוודיה הם יחסי החוץ בין בלארוס לבין שוודיה. שתי המדינות כוננו את היחסים הדיפלומטיים ב-1992. לבלארוס הייתה שגרירות בסטוקהולם עד למשבר הדיפלומטי בין המדינות, ולשוודיה יש שגרירות במינסק.[דרושה הבהרה] ב-7 בנובמבר 2004, רדיו שוודיה שידר בבלארוסית כי שוודיה, כדמוקרטיה, תומכת בתהליך של דמוקרטיזציה בבלארוס. על פי הלשכה המרכזית לסטטיסטיקה של שוודיה, חיים במדינה כ-2,991 בלארוסים נכון ל-2016. זאת לאחר מגמת עלייה מתמשכת, כאשר בשנת 2000 חיו בשוודיה 449 בלארוסים בלבד. ב-3 באוגוסט 2012, הודיע שר החוץ קארל בילדט שבלארוס גירשה את שגריר שוודיה במינסק, זאת לאחר שנטען כי יצר קשר עם האופוזיציה במדינה. קרל בילדט אמר כי הטענות נגד השגריר היו חסרות בסיס וכי "הגירוש של השגריר השוודי במדינה על ידי משטרו של לוקשנקו הוא הפרה חמורה של נורמות היחסים בין מדינות". בעקבות המאורע, שוודיה בחרה לגרש שני דיפלומטים בלארוסים מארצה ולא לאפשר לשגריר הבלארוסי החדש להגיע לסטוקהולם. דבר זה הוביל לכך שבלארוס בחרה לגרש את כל הדיפלומטים השוודים ולסגור את השגרירות בסטוקהולם.[דרושה הבהרה] שגרירות שוודיה במינסק (בשוודית) (הקישור אינו פעיל, 28 באוגוסט 2019) הודעות לעיתונות, 7 נובמבר 2005 - ס. ר. שידור פעמיים, ב-בלארוסית שפה. "Utrikes födda i riket efter födelseland, ålder och kön. År 2000 - 2016-Statistikdatabasen". Statistikdatabasen. נבדק ב-2017-06-05.
לואי ז'ול טרושו

לואי ז'ול טרושו (בצרפתית: Louis Jules Trochu‏; 12 במרץ 1815 - 7 באוקטובר 1896) היה גנרל ופוליטיקאי צרפתי. כיהן כנשיא "ממשלת ההגנה הלאומית" וכראש ממשלת צרפת בפועל החל מ-4 בספטמבר 1870 ועד התפטרותו ב-22 בינואר 1871 (אם כי הוא שמר על התפקיד באופן סמלי עד הבחירות בפברואר 1871). טרושו נולד ב-12 במרץ 1815 בקומונה לה פלה הנמצאת באי בל איל שבצרפת (האי נכלל מבחינה מנהלית בחבל ברטאן). הוא למד באקדמיה הצבאית סן-סיר וב-1837 התגייס לצבא צרפת. ב-1840 הועלה לדרגת לוטננט וב-1843 לדרגת קפטן. הוא השתתף בכיבוש הצרפתי של אלג'יריה תחת פיקודו של תומאס רוברט בוז'ו, אשר בשל אומץ לבו בקרבות סידי יוסף ואיזלי ב-1844 מינה אותו לעוזרו האישי והפקיד בידיו משימות חשובות. ב-1845 הועלה לדרגת מייג'ור, וב-1853 לדרגת קולונל. הוא התבלט במהלך מלחמת קרים, אשר בה שימש כראש מטהו של ז'ואקים לירוי דה סנט ארנו. לאחר מכן הועלה לדרגת גנרל דיוויזיה וקיבל דרגת מפקד בלגיון הכבוד. ב-1859 מונה למפקד דיוויזיה במסגרת חיל המשלוח הצרפתי שהתערב במלחמת אוסטריה-סרדיניה, אשר לאחריה קיבל את הצלב הגדול של לגיון הכבוד. ב-1866 הועבר טרושו למשרד המלחמה. שנה לאחר מכן הוא פרסם חוברת בשם "L'Armée française en 1867", אשר עד 1870 כבר נמכרה בעשרים מהדורות. עם זאת, בחוברת זו הוא גילה תמיכה בבית אורליאן הגולה (באותה עת שלט בצרפת בית בונפרטה), ולפיכך סולק מהצבא עם מחצית הפנסיה. עם פרוץ מלחמת צרפת–פרוסיה ב-1870 הוצעו לו תפקידי פיקוד, אולם הוא סרב. עם זאת, ככל שהמלחמה התקדמה לרעת צרפת, הוא הסכים לחזור לשירות פעיל. נפוליאון השלישי, קיסר צרפת, מינה אותו למפקד מחנה שאלון, וב-17 באוגוסט 1870 העביר אותו לתפקיד המושל הצבאי של פריז. בעקבות התבוסה הצרפתית המוחצת בקרב סדאן, עמל טרושו קשות כדי להעמיד את פריז במצב שתוכל להגן על עצמה מפני הכוחות הפרוסיים המתקדמים. ב-4 בספטמבר בוצעה הפיכה שהדיחה את השלטון המלוכני והוכרזה הרפובליקה הצרפתית השלישית. בנוסף לתפקידיו הלאומיים, נטל על עצמו טרושו את תפקיד נשיא "ממשלת ההגנה הלאומית", וככזה שימש כראש ממשלת צרפת בפועל. המצור על פריז בידי הפרוסים החל ב-19 בספטמבר. טרושו טען שיש להתמקד בעיקר בהגנה על העיר, אולם בלחץ דעת הקהל נאלץ לבצע גיחות הרות אסון. ב-22 בינואר 1871 הוא הודיע על כוונתו להיכנע בפני הפרוסים. במקביל, התפטר מכל תפקידיו והעביר את השלטון בפריז לגנרל ז'וזף וינואי. פריז נכנעה ב-28 בינואר. טרושו המשיך לשמור על תפקיד הנשיא באופן סמלי עד הבחירות שנערכו בפברואר. בבחירות שנערכו התמנה טרושו לחבר באספה הלאומית מטעם מחוז מורביהאן. ב-1872 פרש מהפוליטיקה, וב-1873 מהצבא. הוא המשיך לפרסם מחקרים שונים בנושא ביטחון צרפת. הוא נפטר בטור ב-7 באוקטובר 1896 בגיל 81. מדיה וקבצים בנושא לואי ז'ול טרושו בוויקישיתוף
סוזן ג'יימסון

סוזן איי. אם. ג'יימסון (באנגלית: Susan I.M. Jameson; נולדה ב-13 באוגוסט 1941) היא שחקנית אנגלייה ששיחקה במגוון גדול של תפקידים בעיקר בטלוויזיה. תפקידה המוכר ביותר הוא בדמות אסתר ליין בסדרת הפשע "תחבולות חדשות" של ה-BBC בה הופיעה בשנים 2003 עד 2013. ג'יימסון נולדה בברנט גרין שבווסטרשייר. בטלוויזיה הופיעה ג'יימסון בתפקיד מירה בית' באופרת הסבון "קורוניישן סטרין", בדמות קייט בסדרה "Take Three Girls" ובתפקיד ג'סי סיטון בדרמה התקופתית "When the Boat Comes In". היא גילמה את אמה לאמב בעונה השלישית של הסדרה "All in Good Faith", ושיחקה בתפקיד אשתו השנייה של ג'ון דאטין בדרמה של ה-BBC "לשרתם כל ימי". עוד כיכבה בסדרה הקומית לילדים: "Bad Boyes" בה שיחקה בתפקיד האמא של הדמות הראשית. ב-1985 שיחקה בסדרה "Who, Sir? Me, Sir?" בתפקיד בידי בדולטי. ג'יימסון שיחקה עם בעלה בסדרות אחדות בהן בפרק בסיטקום "The Likely Lads", בסדרה "When The Boat Comes In", בסדרה "תחבולות חדשות", בסדרת הדרמה-קומית "Grandpa in My Pocket" ובסדרת הדרמה "Close and True" של ITV (שודרה בשנת 2000) בכיכובו של רובסון גרין. היא שיחקה בתפקיד אורח בסדרות כגון "UFO",‏ "Space: 1999",‏ "Z-Cars",‏ "Special Branch", "דיאל ופסקו", "היי-די-היי" והולבי סיטי. ב-2009 הייתה ג'יימסון אחת מחמש שחקניות שגילמו את דמותה של המלכה אליזבת השנייה בדרמה התיעודית "המלכה" של ערוץ 4. האחרות היו אמיליה פוקס, ברברה פלין, סמנתה בונד ודיאנה קוויק. ג'יימסון השתתפה בקביעות בסדרות האודיו של "דוקטור הו" בהפקת ה-BBC. היא גילמה את גברת ויבסי, סוכנת הבית של הדוקטור, בשלוש סדרות עם טום בייקר "Hornets' Nest" (מ-2009), "Demon Quest" (מ-2010) ו-"Serpent Crest" (מ-2011). עוד קודם לכן שיחקה בהקלטות של "דוקטור הו" בהפקת Big Finish Productions בתפקיד גברת מוינהן בתסכית "The Spectre of Lanyon Moor" לצדם של קולין בייקר, ניקולס קורטני ובעלה ג'יימס בולאם. ב-1971 לוהקה ג'יימסון לתת-הסדרה "Colony in Space" אבל הוחלפה על ידי טוני קאונטר מכיוון שמנהל מחלקת הדרמה של ה-BBC החליט שהתפקיד אינו מתאים לאישה. היא מוכרת גם מהקראת ספרי שמע ובמיוחד הרומנים של קתרין קוקסון. ב-2014 יצא לאור ספרה הראשון של ג'יימסון "Pony Tails" המכיל אוסף של סיפורים קצרים על ארבעה גזעים של סוסי פוני - קונמרה, ולש קוב, פוני שטלנד, ואקסמור. הספר יצא לאור בהוצאת פורלוק בוקס. ג'יימסון התחתנה עם השחקן ג'יימס בולאם ונולדה להם בת, לוסי. לג'יימסון נולד בן מיחסים קודמים שנמסר לאימוץ ושמו שונה ממארק לנייג'ל. סוזן ג'יימסון, במסד הנתונים הקולנועיים IMDb (באנגלית) סוזן ג'יימסון, באתר MusicBrainz (באנגלית) סוזן ג'יימסון, באתר Discogs (באנגלית) "Index entry". FreeBMD. ONS. נבדק ב-9 במרץ 2011. {{cite web}}: (עזרה) England & Wales Birth Register Index; Jameson, Susan I. M.; September quarter 1941; Registration District: Bromsgrove; Registration County: Worcestershire; Volume 6c; Page 572 "Colony in Space". A Brief History of Time (Travel). נבדק ב-20 במאי 2013. {{cite web}}: (עזרה) Laura Collins (10 באוקטובר 2010). "'Sorry, I've no sense of being your mother': The long lost son of New Tricks star Susan Jameson reveals heartbreaking rejection". Daily Mail. {{cite news}}: (עזרה)
יחסי אסטוניה–שוודיה

יחסי אסטוניה–שוודיה הם יחסי החוץ שבין אסטוניה לבין שוודיה. אסטוניה הייתה באופן מלא או חלקי תחת שלטון שוודי בין 1561 ל-1721. לאסטוניה יש שגרירות בסטוקהולם ו-5 קונסוליות כבוד (באסקילסטונה שעל חוף הים הבלטי, גטבורג, קרלסקרונה, מאלמה וויסבי), ולשוודיה יש גרירות בטאלין ו-2 קונסוליות כבוד (בנרבה וטרטו). שתי המדינות הן חברות מלאות במועצת המדינות הבלטיות, כמו גם באיחוד האירופי. ב-1944 הייתה שוודיה אחת המדינות הראשונות להכיר בשלטון הסובייטי במדינות הבלטיות. ב-1945, הסגירה שוודיה לברית המועצות 170 חיילי ואפן אס אס מהמדינות הבלטיות אשר ברחו מהצבא האדום ומצאו מקלט בשוודיה. ב-15 באוגוסט 2011 התנצל באופן רשמי ראש ממשלת שוודיה, פרדריק ריינפלט, בפני ראשי ממשלות אסטוניה, לטביה וליטא, באומרו כי "שוודיה חייבת לשכנותיה הבלטיות "חוב של כבוד" על עצימת עין כלפי הכיבוש הסובייטי של אחרי המלחמה", ודיבר על "רגע חשוך" בהיסטוריית מדינתו. מדיה וקבצים בנושא יחסי אסטוניה–שוודיה בוויקישיתוף Johan Nylander, Sweden apologises to Baltics over Soviet era, www.swedishwire.com (באנגלית) (ארכיון) שגרירות אסטוניה בסטוקהולם שגרירות שוודיה בטאלין האריה השוודי בנרבה. מונומנט שנבנה לאות הניצחון השוודי במערכה על העיר
עופר רחימי

עופר רחימי (נולד ב-2 ביולי 1976 בנצרת עילית) הוא מאמן כדורסל ישראלי המשמש כיום כמאמנה של עירוני נהריה מהליגה הלאומית. רחמי החל את דרכו כשחקן נוער בהפועל גבת אך פרש זמן קצר לאחר המעבר לקבוצה הבוגרת. את קריירת האימון החל בליגות הנמוכות בין היתר באליצור לביא וקצרין לאחר מכן עבר לאמן את מכבי קריית ביאליק מהליגה הארצית, בעונת 2003/04 החל לשמש כעוזר מאמן בקריית ביאליק ובעונה שלאחר מכן מונה למאמן הקבוצה בליגה הלאומית. בעונת 2005/06 שימש כעוזר מאמן בהפועל מגידו. בעונת 2006/07 מונה למאמן הפועל מרנין–קריית טבעון והחזיק בתפקיד לתקופה של שלוש עונות. בשנים 2011 עד 2016 שימש כעוזר המאמן בקבוצת מכבי חיפה. הוא מונה למאמן של מכבי חיפה ביוני 2016 בסיום העונה הסדירה הראשונה שלו כמאמן ראשי (עונת 2016/17), דורגה מכבי חיפה במקום השמיני בטבלה. בחודש יוני 2017 ניצחה מכבי חיפה בהדרכתו את הפועל חולון בסדרת רבע גמר הפלייאוף, והעפילה לחצי גמר ליגת העל בכדורסל. בכך הפכה לקבוצה הראשונה בתולדות ליגת העל שעולה לחצי הגמר מהמקום השמיני ומדיחה את המוליכה בסיום הליגה הסדירה. בחצי גמר הפיינל פור הדיחה קבוצתו את מכבי תל אביב והעפילה למשחק גמר נגד הפועל ירושלים בו הפסידה 83:76. חוזהו הוארך לעונת 2017-18. באוקטובר 2017 מונה, במקביל לתפקידו במכבי חיפה, לתפקיד עוזר המאמן של נבחרת ישראל בכדורסל תחת המאמן עודד קטש. בתפקיד זה שימש כשנתיים עד אשר הוחלף על ידי גיא גודס. ב-22 באפריל 2018 לאחר הפסד של קבוצתו מכבי חיפה להפועל תל אביב וירידת קבוצתו למקום האחרון בליגה עופר רחימי התפטר מתפקידו כמאמן מכבי חיפה. הוא הוחלף על ידי ברק פלג שלא הצליח למנוע את נשירתה של מכבי חיפה לליגה הלאומית. ב-25 ביולי 2018 מונה עופר רחימי למאמן הפועל חיפה. בפברואר 2019 פוטר רחימי מהפועל חיפה לאחר סדרת הפסדים. בקיץ 2019 מונה רחימי לעוזרו של דני פרנקו בעירוני נהריה. בקיץ 2020 מונה למאמנה של מכבי אשדוד מהליגה הלאומית בכדורסל, בעונה זו הוביל את הקבוצה למקום השני בתום העונה הסדירה ולרבע גמר הפלייאוף בו הפסידה הקבוצה 1–2 להפועל עפולה. בדצמבר 2021 פוטר רחימי מאימון אשדוד לאחר שהקבוצה פתחה את העונה עם שורת הפסדים ומאזן 2–8. ב-4 במרץ 2022 מונה למאמנה של מכבי חיפה במקומו של אבי סוכר שהתפטר מתפקידו. בינואר 2024 הודיעה מכבי חיפה על סיום דרכו של רחימי במועדון כאשר הקבוצה במקום האחרון. הוא הוחלף על-ידי בני כץ. מכבי חיפה נשרה לליגה הארצית בתום העונה. ב-25 ביוני 2024 מונה למאמנה של עירוני נהריה מהליגה הלאומית בכדורסל. רחימי מתגורר בשמשית, נשוי ואב לשתי בנות. Art-Up LTD, מנהלת ליגת העל בכדורסל | היסטוריה | מאמני כל הזמנים | עופר רחימי, באתר basket.co.il אור שקדי‏, עופר רחימי מונה למאמן מכבי חיפה: "נרגש על ההזדמנות", באתר וואלה, 7 ביוני 2016 שמיר: "יש משהו מיוחד בחולון". גורקה: "מודעים ליתרונות שלנו על מכבי", באתר וואלה, 16 במאי 2017 איתן גליקמן, סנסציה: מכבי חיפה בפיינל פור על חשבון חולון, באתר ynet, 4 ביוני 2017 "מכבי חיפה שמרה על הבית - רדיו חיפה 107.5". רדיו חיפה 107.5. 2017-05-27. נבדק ב-2017-06-06. יעקב מאיר, נבחרת ישראל: גיא גודס יתמנה לעוזרו של קטש, באתר ישראל היום, 14 בנובמבר 2019 כפיר חודרה, ‏אלעד חסין חתם כמאמנה החדש של הפועל חיפה, באתר ONE‏, 21 בפברואר 2019 רחימי ישמש כעוזרו של פרנקו בנהריה, באתר מנהלת הליגה, ‏27 ביוני, 2019 כפיר אדר, ‏החלה לעבוד: עופר רחימי מונה למאמן מכבי אשדוד, באתר ONE‏, 15 ביולי 2020 רחימי פוטר מאשדוד עופר רחימי סיים את תפקידו במכבי חיפה, בני כץ יחליפו, באתר וואלה, 9 בינואר 2024
אושר (פירושונים)

האם התכוונתם ל... אושר – רגש אנושי חיובי אושר (סרט) – סרט קומדיה שחורה אמריקאי משנת 1998 אושר (מחזה) – מחזה ישראלי מאת מיכאל גורביץ' ובבימויו, שעלה לראשונה בשנת 2004 אושר עד – רשת מרכולים ישראלית מדד האושר העולמי
יחסי אירלנד–שוודיה

יחסי אירלנד–שוודיה הם יחסי החוץ בין הרפובליקה של אירלנד לבין שוודיה. לאירלנד יש שגרירות בסטוקהולם, ולשוודיה יש קונסול בדבלין, לאחר שסגרה את שגרירותה בעיר ב-2010, וכן קונסוליות כבוד בגולוויי ובלימריק. שתי המדינות חברות במועצת אירופה ובאיחוד האירופי. באירלנד חיים 1,713 שוודים נכון ל-2011, ובשוודיה חיים 2,667 אירים נכון ל-2016. יושב ראש הפרלמנט השוודי ביקר בדבלין ב-26 ביוני 2009, ימים ספורים לפני ששוודיה החלה בכהונתה כנשיאת האיחוד האירופי. ב-17 ביולי 2009, מועצת הסחר השוודית סגרה את משרדיה בדבלין והעבירה אותם לממלכה המאוחדת. מדיה וקבצים בנושא יחסי אירלנד–שוודיה בוויקישיתוף Table 23, Statistical Tables, in the Irish Central Statistics Office, בארכיון האינטרנט מפקד אוכלוסיית שוודיה, באתר הלשכה השוודית לסטטיסטיקה "Sweden Abroad". Ministry of Foreign Affairs of Sweden. אורכב מ-המקור ב-2017-10-20. נבדק ב-2017-06-06. Exportrådet – Swedish Trade Council בתאריך 26 במרץ 2009, בארכיון האינטרנט (בשוודית)
מנורה מבטחים

האם התכוונתם ל... קבוצת מנורה מבטחים – אחת מקבוצות הביטוח והפיננסים הגדולות בישראל מנורה מבטחים החזקות – חברה הנסחרת בבורסה לניירות ערך בתל אביב ופעילה בתחומי הביטוח, הפיננסים וההשקעות מנורה מבטחים פנסיה וגמל – החברה המנהלת הגדולה ביותר בישראל למוצרי פנסיה וקופות גמל מנורה מבטחים ביטוח – חברת ביטוח הפעילה בכל תחומי הביטוח העיקריים בישראל היכל מנורה מבטחים – היכל כדורסל ובידור בתל אביב; ידוע בשם "היכל הספורט יד אליהו" מגדל מנורה מבטחים – מגדל משרדים המשמש את קבוצת "מנורה מבטחים" וממוקם במתחם הבורסה ברמת גן
בוליביאנה דה אביאסיון

בוליביאנה דה אביאסיון (בספרדית: Boliviana de Aviación) המכונה לעיתים קרובות פשוט בואה (BoA), היא חברת התעופה הלאומית של בוליביה הנמצאת בבעלות מלאה של המדינה. החברה הוקמה באוקטובר 2007, במקום חברת Lloyd Aéreo Boliviano, והחלה את פעילותה בחודש מרץ 2009. בסיס הפעילות המרכזי של החברה נמצא בקוצ'במבה, למרות שמרבית הטיסות הבינלאומיות מופעלות מסנטה קרוס דה לה סיירה. כיום החברה מפעילה טיסות לכ-17 יעדים ב-5 מדינות (לנמלי התעופה שבתוך בוליביה, ליעדים באמריקה הלטינית, ובנוסף לכך למיאמי, מדריד וברצלונה. לחברה הסכם שותפות קוד עם חברת התעופה הספרדית איבריה. מדיה וקבצים בנושא בוליביאנה דה אביאסיון בוויקישיתוף בוליביאנה דה אביאסיון, ברשת החברתית פייסבוק בוליביאנה דה אביאסיון, ברשת החברתית אקס (טוויטר) בוליביאנה דה אביאסיון, ברשת החברתית אינסטגרם בוליביאנה דה אביאסיון, סרטונים בערוץ היוטיוב eDreams, Boliviana de Aviacion
בלטיקה

בלטיקה (ברוסית: Балтика) הוא שמה של מבשלת בירה רוסית, הנחשבת למבשלת הבירה הגדולה ביותר ברוסיה והיא מבשלת הבירה השנייה בגודלה באירופה. שמה המלא: חברת מבשלת הבירה "בלטיקה" (Пивоваренная компания Балтика) והיא נמצאת בבעלותה של חברת Baltic Beverages Holding, שנרכשה באפריל 2008 על ידי קרלסברג הדנית. מטה החברה נמצא בסנקט פטרבורג, המבשלה הראשית מתפרסת על פני שטח המשתווה בגודלו לגודל מדינת הותיקן, מה שהופך אותה למבשלה השנייה בגודלה באירופה. מדיה וקבצים בנושא בלטיקה בוויקישיתוף אתר האינטרנט הרשמי של בלטיקה The Second Largest Brewery in Europe Company ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אלודרה

אָלוּדְרָה (מערבית العذراء - "אלאד'רה" - הבתולה) או η בכלב גדול, הוא כוכב על-ענק כחול בקבוצת הכוכבים כלב גדול עם בהירות נראית מדרגה 2.46, שנמצא במרחק של כ-2,000 שנות אור ממערכת השמש. שמו של הכוכב נגזר מהשם של קבוצת כוכבים שכוללת גם את וזן, ואדרה ומהווה כיום את חלקו התחתון של הכלב הגדול, אך בעבר נקראה בערבית "הבתולות". אלודרה מהווה את כוכב התקן של המחלקה הספקטרלית B5Ia. אלודרה הוא על-ענק כחול מסוג ספקטרלי B5 Ia, מסתו מוערכת בכ-21 מסות שמש, רדיוסו פי 57 מרדיוס השמש, טמפרטורת פניו כ-15,000 קלווין והוא מאיר בעוצמה של פי 33,000 מעוצמת ההארה של השמש באור נראה, ובערך כפול מכך בצירוף הקרינה בתחום העל-סגול. בהירותו של הכוכב משתנה בין דרגות 2.38 ו-2.48 במחזוריות של 4 ימים, 16 שעות ו-48 דקות והוא מסווג כמשתנה α בברבור. לאלודרה יש רוח סולרית חזקה שמהירותה מגיעה ל-590 קילומטרים לשנייה וכתוצאה מכך הוא מאבד כמיליונית של מסת שמש בשנה, בערך פי 30 מיליון מקצב איבוד המסה של השמש. למרות שגילו של הכוכב מוערך בפחות מ-10 מיליון שנים, הוא כבר נמצא בשלבי התפתחות מתקדמים אחרי שהמימן שבליבתו אזל. הכוכב צפוי להתקרר, להתנפח ולהפוך לעל-ענק אדום ולאחר מכן לסיים את חייו בסופרנובה. מדיה וקבצים בנושא אלודרה בוויקישיתוף אלודרה באתר של ג'ים קלר אלודרה, בבסיס הנתונים SIMBAD לגרמי שמיים אסטרונומיים SIMBAD: Aludra The American Association of Variable Star Observers: η Canis Majoris S. C. Searle, R. K. Prinja, D. Massa & R. Ryans: Quantitative studies of the optical and UV spectra of Galactic early B supergiants. I. Fundamental parameters, Astronomy & Astrophysics, Vol. 481, Iss. 3, p.786 (2008) N. Tetzlaff, R. Neuhäuser & M. M. Hohle: A catalogue of Young runaway stars within 3kpc, Monthly Notices of the Royal Astronomical Society, Vol. 410, Iss. 1 (2011) I. R. G. Wilson & M. A. Dopita: An empirical investigation of mass-loss in OB stars, Astronomy & Astrophysics, vol. 149, no. 2, p. 298 (1985)
השילוש הקדוש (פירושונים)

האם התכוונתם ל... השילוש הקדוש – עקרון יסוד בנצרות לפיו לאל האחד יש שלושה פנים – האב, הבן (שהתגשם בישו) ורוח הקודש חג השילוש הקדוש – חג נייד בנצרות המערבית החל ביום ראשון הראשון לאחר הפנטקוסט עמוד השילוש הקדוש באולומואוץ – מונומנט בארוק דתי בצ'כיה טריניטי כנסיית השילוש הקדוש (רשימת כנסיות, קתדרלות ומנזרים השם זה) השילוש האנטי-קדוש
ג'ובאני טאק

ג'ובאני ק. טאק (באנגלית: Giovanni K. Tuck) הוא קצין בדימוס בדרגת לוטננט גנרל בחיל האוויר של ארצות הברית. שירת כראש אגף לוגיסטיקה במטות המשולבים. טאק סיים ב-1987 לימודי תואר ראשון בפסיכולוגיה באוניברסיטת המדינה של טקסס. התגייס לחיל האוויר והוכשר כטייס מטוסי תובלה. בשנים 2003–2005 פיקד על טייסת התדלוק האווירי 905. ביוני 2007 מונה לסגן מפקד כנף הניידות האווירית ה-60. ביוני 2008 מונה למפקד כנף התובלה האווירית ה-15. ביוני 2010 מונה לעוזרו של סגן ראש מטה חיל האוויר. ביוני 2011 מונה למפקד כנף המשלוח האווירי 379, שהוצבה בדרום-מזרח אסיה, ותמכה בפעילות הצבאית במלחמת עיראק, במלחמת אפגניסטן ובקרן אפריקה. במהלך ביצוע תפקיד זה קודם לדרגת בריגדיר גנרל. ביוני 2012 מונה למפקד אגף הדלק בסוכנות הלוגיסטיקה של מחלקת ההגנה. ביוני 2014 מונה לראש מחלקת מבצעים וכוננות באגף המבצעים של חיל האוויר. במאי 2015 מונה לראש מחלקת מבצעים ותוכניות בפיקוד התובלה של ארצות הברית והועלה לדרגת מייג'ור גנרל. ביוני 2017 קודם לדרגת לוטננט גנרל ומונה למפקד חיל האוויר ה-18 של ארצות הברית. באוגוסט 2018 מונה לראש אגף לוגיסטיקה במטות המשולבים. במהלך שירותו צבר מעל 4,800 שעות טיסה, על מטוסי T-37 טוויט, T-38 טאלון, B-1 לנסר, E-8, ‏C-21, ‏C-141B, ‏C-17A, ‏KC-10A, ‏KC-135 R/T, ומסוקי בל UH-1 אירוקוי. טאק בעל תואר שני ביחסים בינלאומיים מאוניברסיטת ובסטר בסנט לואיס, בוגר המכללה למלחמה של חיל האוויר, בעל תואר שני בלימודי אסטרטגיה וביטחון לאומי ממכללת המלחמה של הצי, בעל תואר שני באסטרטגיית ביטחון לאומי ממכללת המלחמה הלאומית ובוגר תוכנית בכירים של אוניברסיטת הרווארד. בששנת 2017 מונה למפקד חיל האוויר ה-18 של ארצות הברית במקום סמואל קוקס וכיהן בתפקיד עד לשנת 2018. מדיה וקבצים בנושא ג'ובאני טאק בוויקישיתוף ביוגרפיה באתר חיל האוויר של ארצות הברית Brigadier General Giovanni Tuck keynotes Texas State commencement, אוניברסיטת המדינה של טקסס, 5 בדצמבר 2013 18th Air Force welcomes new commander, אתר חיל האוויר של ארצות הברית, 1 ביוני 2017
טאק

האם התכוונתם ל... הנזיר טאק (Tuck) – דמות מאגדות רובין הוד אישים אוגוסטוס וינסנט טאק (Tack;‏ 1870–1949) – היה צייר אמריקאי ג'ובאני טאק (Tuck) – קצין בדימוס בדרגת לוטננט גנרל בחיל האוויר של ארצות הברית ג'סיקה טאק (Tuck; ילידת 1963) – שחקנית אמריקאית נחמה טק (Tec;‏ 1931–2023) – הייתה פרופ' אמריקאית לסוציולוגיה
ארחות שבת

ארחות שבת היא סדרת ספרי הלכה העוסקת בהלכות שבת. הסדרה מתייחדת בכך שכל פרק בה נפתח בתקציר ענייני של הסוגיה התלמודית וההלכתית שממנה נובעות ההלכות שבהן עוסק הפרק ורק אחר כך מובאות ההלכות בסגנון התמציתי המקובל בספרי קיצורי הלכות. הסדרה נכתבה בידי הרב שלום יוסף גלבר, מחבר הספר "נתיבת שלום"; והרב יצחק מרדכי רובין, רב קהילת בני תורה בשכונת הר נוף בירושלים ומחבר הספר "מראה כהן". פסקי ההלכה מבוססים על שולחן ערוך ופסקי המשנה ברורה והחזון איש. בנושאים שהתחדשו בדור האחרון הספר מסתמך על פוסקים נוספים. הספר מבוסס על שיעורים בהלכות שבת שהעבירו המחברים ועל לימודם המשותף מדי יום בישיבת איתרי. מטרתו לאגד את כל הלכות השבת בצורה תמציתית וברורה, וכן לברר את ההלכות שהתחדשו בדורנו בעקבות ההתפתחות הטכנולוגית. בתחילת כל פרק באה הקדמה קצרה על הנושא המדובר בפרק ועל מקורותיו ההלכתיים. כל פרק מורכב מסעיפים המביאים את ההלכה בצורה תמציתית, ובתחתית העמוד ישנן הערות המביאות את המקורות לפסיקה, מרחיבות את הדיון ומביאות שיטות של פוסקים נוספים. בנוסף לפסקי המשנה ברורה והחזון איש המהווים בסיס לפסקי ההלכה בספר, מסתמכים המחברים על הרב משה פיינשטיין, הרב שלמה זלמן אוירבך הרב יוסף שלום אלישיב, הרב ניסים קרליץ ועוד. חלק ראשון יצא לאור בשנת ה'תשס"ג, 2003, חלקים שני ושלישי יצאו לאור בשנת ה'תשס"ט, 2009. חלק רביעי יצא בשנת 2020, ה'תשפ"א, כשכולו עוסק בדיני הדלקת נר שבת. הספר קיבל הסכמות מהרב שמואל וואזנר והרב נסים קרליץ ומכתב ברכה מהרב שמואל אוירבך. הספר נחשב לאחד מספרי הלכות שבת בני זמננו הבולטים בציבור החרדי-ליטאי, לצד שמירת שבת כהלכתה הוותיק. יש המעדיפים אותו משום שהוא נוטה יותר להחמיר ביחס ל'שמירת שבת כהלכתה', וכן בעקבות הסתמכותו באופן רחב יותר על החזון איש בהכרעותיו. במהדורה הראשונה של החלק השלישי, הופיעה התייחסות למעלית שבת, מבלי להכריע בין האוסרים למתירים, ובמהדורה שנייה שיצאה לאור בתשס"ט, התייחסות זו הושמטה, והסעיף שלפניה חולק לשני סעיפים כדי שלא לשבש את מספור הסעיפים באותו פרק. כרך ראשון של ארחות שבת, באתר אוצר החכמה כרך שני של ארחות שבת, באתר אוצר החכמה כרך שלישי של ארחות שבת, באתר אוצר החכמה השמטת מעליות שבת בספר "ארחות שבת" במהדורה החדשה - פורום אוצר החכמה, באתר forum.otzar.org